Mmegi Online :: Lefoko leo ke leina la molora
Lefoko leo ke leina la molora
Ga twe, kwa kgaolong ya Kgalagadi Borwa, go na le motse mongwe o bidiwa Gakhibane. Motse o, go kaiwa e le mongwe wa metse e mopalamente wa kgaolo, a neng a tsena ka yone fa a etetse kgaolo ya gagwe, e leng yone ya Kgalagadi Borwa.
Loeto lo, e ne e se lwa go ya go aramela ope mosi wa ‘kgong tse di metsi.
Go kaega fa ka nako ya loeto lo, palamente e ne e sa tswa go wela. Mo go raya gore, go ne go na le dingwe tse di neng tsa buisanngwa kana tsa dumalanwa kwa palamenteng mme mopalamente a ne a di tshotse mhago, go ya go di rolela morafe wa Gakhibane. Go bonala loeto lo, e ne ya nna loeto lo lo monate thata, lo lo neng lo se na dipe difatlhi kgotsa dilo dipe tse di maswe.
Ba Gakhibane, ba itumela go bona mopalamente. Ga twe fa ba mo itekodisa, ba akgolela puso go bo e leka ka natla go bona gore Batswana ba nna le bonno jo bo ba nayang seriti le go agela ba ba kobo dikhutshwane matlo.
Gape ga twe
ba itumelela ntlwana ya borutelo e e mo motseng oo. Go bolelwa fa ntlwana eo, e tlaa bo e rutela bana ba ba baakanyediwang go simolola lokwalo lwa ntlha (Std 1). Ba galaletsa thulaganyo e, ba re e thusa bana go nna le lesedi la gore sekole ke eng, le gore go dirwa eng koo, pele ga ba se simolola.
Polelo e ya loeto lwa mopalamente kwa Gakhibane, re e begelwa ke Dikgang (Daily News / Lwetse 12 2017). Fa e bua ka mosepele wa ga mopalamente, Dikgang ya re;
‘Rre ..... omo kgaolong ......go lekodisa batho ba kgaolo.....ka ditshwetso tsedi dumalanweng kwa palamenteng.......’
Banana ba atla diphologolo
Dikgosi di bula magodimo
Kgosi Malope tlhokotsa thupa ya mokwatla
Go ritela, bana ba a beolwa
Ga gona thothi kwa Bokaa
A tlhalano e siame?
Thuto ga e golelwe
A re ele tlhoko fa re kwala
Kgabo o atlanya Bakgatla
Ntwakgolo ke ya molomo